**קורס התנסות במחקר - תשע"ז**

**המעבדה לנוירופסיכולוגיה קוגניטיבית – ד"ר דוד ענקי**

המעבדה לנוירופסיכולוגיה קוגניטיבית עוסקת בתהליכים של תפיסה ויזואלית וקוגניציה חברתית. שני התחומים הללו משיקים בנקודה של תפיסת פנים והבעות פנים שהינם גירוי ויזואלי ייחודי בהשוואה לגירויים ויזואליים אחרים ובנוסף לכך משמשים רמז בעל חשיבות לאינטראקציה חברתית. המחקר במעבדה מתבצע עם נבדקים בריאים, אוכלוסיות ייחודיות ופגועי ראש. ההתנסות במחקר נעשית בהנחיית ראש המעבדה או תלמידי מחקר לתארים מתקדמים (מ"א ודוקטורט) וכוללת תכנון ניסויים, בנייתם, הרצתם וניתוחם.

הנושאים הנחקרים כעת במעבדה:

1. השפעת עבר צבאי קרבי על תפיסת הבעות פנים מאיימות.

2. תפיסת גועל.

3. קשב מרחבי ותפיסת פנים.

4. תהליכי קטגוריזציה של פנים ועצמים.

5. זיהוי פנים באמצעות חוש המישוש.

6. שיקום תפיסת פנים בקרב חולים עם ליקויים בזיהוי פרצופים.

7. השפעת אימון קוגניטיבי על זיכרון וקשב בקרב מבוגרים עם MCI.

המעוניינים מתבקשים לפנות לד"ר דוד ענקי בדוא"ל:

david.anaki@biu.ac.il